b'\n_START_ARTICLE_\nSa\xe2\x80\x99id ibn Taimur\n_START_PARAGRAPH_\nSa\xe2\x80\x99id ibn Taimur (13. elokuuta 1910 \xe2\x80\x93 19. lokakuuta 1972) oli Omanin sulttaani vuosina 1932\xe2\x80\x931970._NEWLINE_Sa\xe2\x80\x99id ibn Taimuria edelsi h\xc3\xa4nen is\xc3\xa4ns\xc3\xa4 Taimur ibn Faisal._NEWLINE_Kautensa alkuvuosikymmenin\xc3\xa4 Sa\xe2\x80\x99id ibn paljolti Taimur sulki maan rajat ja pakotti t\xc3\xa4ll\xc3\xa4 riitaiset heimot kohti yhten\xc3\xa4isyytt\xc3\xa4 hajanaisen kauden j\xc3\xa4lkeen. Yhten\xc3\xa4isyytt\xc3\xa4 syntyi, mutta maa taantui ymp\xc3\xa4r\xc3\xb6iv\xc3\xa4n maailman kehityksest\xc3\xa4. Sa\xe2\x80\x99id ibn Taimuria sai kautensa aikana maansa sis\xc3\xa4ist\xc3\xa4 poliittista vastustusta muun muassa imaamilta, maan uskonnolliselta johtajalta, joka kapinoi Nizwasta k\xc3\xa4sin. Kiistaan sekaantui ulkomaitakin, mutta Taimur pysyi vallassa vuoteen 1970. _NEWLINE_Sulttaania vastaan kapinoitiin j\xc3\xa4lleen vuonna 1965, ja 1966 h\xc3\xa4n joutui salamurhayrityksen kohteeksi. Vuonna 1970 maassa toteutettiin onnistuneesti vallankaappaus, jolla valtaan nostettiin sulttaanin poika Qabus ibn Sa\xe2\x80\x99id Al Sa\xe2\x80\x99id._NEWLINE_Sa\xe2\x80\x99id ibn Taimur ajettiin vallankaappauksen j\xc3\xa4lkeen maanpakoon. H\xc3\xa4n asui el\xc3\xa4m\xc3\xa4ns\xc3\xa4 viimeiset vuodet Lontoon Dorchester-hotellissa. Kuoltuaan 1972 Sa\xe2\x80\x99id ibn Taimur haudattiin Englantiin.'